3)

muutetaan 10 artikla seuraavasti: a) kumotaan 2 a kohta; b) muutetaan 4 kohta seuraavasti: i) muutetaan ensimmäinen alakohta seuraavasti: — korvataan d alakohta seuraavasti: ”d) oikeudelliset menettelyt, jotka koskevat tämän asetuksen 9 artiklan soveltamista reitteihin, joille on määrätty julkisen palvelun velvoitteita asetuksen (ETY) N:o 2408/92 4 artiklan mukaisesti, minkä seurauksena liikennöinti kyseisillä reiteillä on tilapäisesti keskeytetty;” — kumotaan e alakohta; ii) kumotaan toinen, kolmas, neljäs ja viides alakohta; iii) lisätään alakohta seuraavasti: ”Jos Venäjän Ukrainaa vastaan käymän hyökkäyssodan ja kriittisen infrastruktuurin tuhoutumisen seuraukset vaikuttavat kykyyn tarjota lentoliikennepalveluja sekä lentoliikennepalvelujen kysyntään, koordinaattorien on sovellettava ensimmäisen alakohdan a alakohtaa unionin ja Ukrainan välisiin reitteihin ilmatilan sulkemisen tai lentoaseman sulkemisen ajan sen mukaan, kumpi näistä tapahtuu myöhemmin, ja sen jälkeen 16 viikon ylimääräisen jakson ajan. Koordinaattorin on ilmoitettava komissiolle 16 viikon jakson alkamis- ja päättymispäivä.”; c) lisätään kohdat seuraavasti: ”4 a. Lisäksi 30 päivän lokakuuta 2022 ja 28 päivän lokakuuta 2023 välisenä kautena lähtö- ja saapumisajan käyttämättä jättämistä voidaan perustella myös sillä, että viranomaiset ovat ottaneet käyttöön rajoituksia, joiden tarkoituksena on puuttua mihin tahansa merkittävään epidemiologiseen tilanteeseen, luonnonkatastrofiin tai poliittisiin levottomuuksiin sen reitin jommassakummassa päässä, jolla kyseisiä lähtö- ja saapumisaikoja on käytetty tai suunnitellaan käytettävän, sillä ehdolla, että kyseiset rajoitukset vaikuttavat merkittävästi matkustusmahdollisuuksiin tai -kysyntään ja että rajoitukset johtavat kyseisillä reiteillä johonkin seuraavista: a) rajan, lentoaseman tai ilmatilan sulkeminen osittain tai kokonaan asianomaisen aikataulukauden merkittävän osan aikana; b) matkustajien matkustusmahdollisuuksien vakava estyminen, joka koskee kaikkia lentoliikenteen harjoittajia kyseisellä suoralla reitillä huomattavassa osassa asianomaista aikataulukautta, kun estyminen liittyy esimerkiksi johonkin seuraavista syistä: — kansalaisuuteen tai asuinpaikkaan perustuvat matkustusrajoitukset, kaiken muun kuin välttämättömän matkustamisen kieltäminen taikka tietyistä maista tai tietyiltä maantieteellisiltä alueilta saapuvien tai niihin suuntautuvien lentojen kiellot, — liikkumisrajoitukset tai karanteeni- tai eristystoimenpiteet maassa tai alueella, jossa määrälentoasema sijaitsee (mukaan lukien välillä olevat paikat), paitsi jos karanteeni voidaan välttää unionissa tunnustetulla negatiivisella testituloksella, todisteella taudista parantumisesta tai todisteella rokotuksesta, — rajoitukset, jotka kohdistuvat lentoliikenteen harjoittamista suoraan tukevien välttämättömien palvelujen saatavuuteen, mukaan lukien majoitus- ja ravitsemispalvelujen ja julkisten palvelujen, myös liikennepalvelujen, sulkeminen, mikä johtaa kysynnän jyrkkään laskuun reitin jommassakummassa päässä, — lentokohtaisen matkustajamäärän ja lentoliikenteen harjoittajan vuorotiheyden rajoitukset, jotka johtavat kysynnän jyrkkään laskuun reitin jommassakummassa päässä; c) lentoyhtiöiden miehistön liikkumiseen kohdistuvat rajoitukset, jotka haittaavat merkittävästi lentoliikenteen harjoittamista liikennöidyille lentoasemille tai liikennöidyiltä lentoasemilta, mukaan lukien äkilliset maahantulokiellot tai miehistön jääminen ennalta arvaamatta kohteisiin karanteenitoimenpiteiden vuoksi, paitsi jos karanteeni voidaan välttää unionissa tunnustetulla negatiivisella testituloksella, todisteella taudista parantumisesta tai todisteella rokotuksesta. Tätä kohtaa sovelletaan ensimmäisessä alakohdassa tarkoitettujen rajoitusten soveltamisaikana ja vielä enintään kuuden viikon ajan, jollei kolmannesta ja neljännestä alakohdasta muuta johdu. Jos kyseisten rajoitusten soveltaminen kuitenkin lakkaa alle kuusi viikkoa ennen aikataulukauden päättymistä, tätä kohtaa sovelletaan jäljellä olevaan osuuteen kuuden viikon jaksosta ainoastaan, jos seuraavan aikataulukauden lähtö- ja saapumisaikoja käytetään samalla reitillä. Tätä kohtaa sovelletaan ainoastaan lähtö- ja saapumisaikoihin, joita käytetään reiteillä, joilla niitä jo käytettiin ennen ensimmäisessä alakohdassa tarkoitettujen rajoitusten julkaisemista. Tämän kohdan soveltaminen lakkaa, jos lentoliikenteen harjoittaja siirtyy kyseisiä lähtö- ja saapumisaikoja käyttäen reitille, johon ensimmäisessä alakohdassa tarkoitetut rajoitukset eivät vaikuta. Kun jäsenvaltioiden enemmistö, joka edustaa vähintään 50:tä prosenttia unionin koko väestöstä, soveltaa ensimmäisessä alakohdassa tarkoitettuja rajoituksia, jotka vaikuttavat merkittävästi matkustusmahdollisuuksiin tai kysyntään ja aiheuttavat jonkin ensimmäisen alakohdan a–c alakohdassa tarkoitetun tilanteen, kukin koordinaattori voi sen jälkeen, kun kaikkien yhteisön koordinoitujen lentoasemien koordinaattorit ovat päättäneet yksimielisesti, että lähtö- ja saapumisaikojen käyttämättä jättäminen on yleisesti perusteltua, ja ovat ilmoittaneet asiasta komissiolle ja jäsenvaltioille, soveltaa tätä kohtaa tällaisten lentoasemien kaikkiin lähtö- ja saapumisaikoihin voimassa olevien rajoitusten soveltamisaikana ja enintään kuuden lisäviikon ajan, edellyttäen, että kyseiset rajoitukset vaikuttavat suureen määrään yhteisön lentoasemalle suuntautuvia tai sieltä lähteviä reittejä ja näin ollen tekevät unionin lentoliikenteestä suurelta osin kannattamatonta tai johtavat epätasapuolisiin toimintaedellytyksiin. 4 b. Kun lähtö- ja saapumisajan käyttämättä jättäminen on perusteltua 4 tai 4 a kohdassa tarkoitettujen rajoitusten vuoksi, koordinaattorien on katsottava, että lähtö- ja saapumisaika käytettiin osana asianomaista lähtö- ja saapumisaikojen sarjaa. 4 c. Lentoliikenteen harjoittajat, joiden toiminnan estävät Euroopan unionista tehdyn sopimuksen (SEU) 29 artiklan tai Euroopan unionin toiminnasta tehdyn sopimuksen (SEUT) 215 artiklan nojalla hyväksytyt rajoittavat toimenpiteet, mukaan lukien 26 päivänä lokakuuta 2022 voimassa olevat toimenpiteet, ja komission asetuksen (EY) N:o 474/2006 (*1) liitteessä A tai B luetellut lentoliikenteen harjoittajat, jotka on asetettu toimintakieltoon unionissa, eivät ole oikeutettuja perustelemaan lähtö- ja saapumisaikojen käyttämättä jättämistä tämän artiklan 4 ja 4 a kohdan nojalla. Poiketen siitä, mitä ensimmäisessä alakohdassa säädetään, jos tällaisilla lentoliikenteen harjoittajilla on lupa käyttää sellaiselle lentoliikenteen harjoittajalle kuuluvia miehistöineen vuokrattuja ilma-aluksia, jonka toimintaa tällaiset rajoittavat toimenpiteet eivät estä ja jota ei ole asetettu toimintakieltoon, ne voivat kuitenkin perustella lähtö- ja saapumisaikojen käyttämättä jättämistä 4 ja 4 a artiklan nojalla edellyttäen, että unionissa sovellettavia turvallisuussääntöjä noudatetaan. 4 d. Koordinaattorien on vaihdettava säännöllisesti parhaita käytäntöjä 4 ja 4 a kohdan täytäntöönpanosta, jotta voidaan varmistaa yhtenäinen ja johdonmukainen soveltaminen kaikkialla unionissa. Koordinaattorien on julkaistava luettelo määräpaikoista, joihin 4 ja 4 a kohtaa sovelletaan, ja päivitettävä sitä säännöllisesti. (*1) Komission asetus (EY) N:o 474/2006, annettu 22 päivänä maaliskuuta 2006, yhteisössä toimintakieltoon asetettuja lentoliikenteen harjoittajia koskevasta Euroopan parlamentin ja neuvoston asetuksen (EY) N:o 2111/2005 luvussa II tarkoitetusta yhteisön luettelosta (EUVL L 84, 23.3.2006, s. 14).”;" d) korvataan 5 kohta seuraavasti: ”5. Komissio tarkastaa jäsenvaltion pyynnöstä tai omasta aloitteestaan, että tämän asetuksen soveltamisalaan kuuluvan lentoaseman koordinaattori soveltaa 4 ja 4 a kohtaa.”;